Messier 32

De Messier 32 (och als NGC 221 bezeechent) ass eng elliptesch Zwerggalaxie mat de Moossen 9,1'  × 6,6' an der visueller Hellegkeet vun 8,1 mag am Stärebild Andromeda.

Den M 32 ass e Begleeder vun der Andromedagalaxie (M 31) a sou Deel vun der lokaler Grupp. De Messier M 32 ass 2,3 Millioune Liichtjoer vun eis ewech, huet en Duerchmiesser vu ronn 8000 Liichtjoer an huet eng Mass vun zirka 3 Milliarde Sonnemassen. An der Géigend vum Zentrum gi mat 5000 Sonne pro Kubikparsec Stärendichte wéi an der Zentralregioun vun der Andromeda-Galaxie erreecht. Och d'Mass vun der Zentralregioun gläicht mat 100 Millioune Sonnemassen där vum Zentralgebitt vun der Andromeda-Galaxie.

De Messier 32 gouf den 29. Oktober 1749 vum franséischen Astronom Guillaume Le Gentil entdeckt.
 Kuckt och 

 Um Spaweck 

 M32 bei SEDS

Kategorie:Elliptesch Galaxien am Messier-Katalog
Kategorie:Stärebild Andromeda
Kategorie:Zwerggalaxien am Messier-Katalog
Kategorie:Galaxien an der Lokaler Grupp
Kategorie:Astronomesch Objeten, déi 1749 entdeckt goufen